รัฐบาลกำชับหน่วยงานมั่นคงเตรียมแผนป้องกันพระนคร-รับมือการปิด กทม.
สุรพงษ์ โตวิจักษณ์ชัยกุล แถลงว่าการปิดกรุงเทพของเลขาธิการ กปปส. จะส่งผลกระทบทางสังคม เศรษฐกิจ ละเมิดสิทธิประชาชน จึงกำชับหน่วยงานความมั่นคงเตรียมแผนป้องกันพระนคร ดำเนินการกับผู้กระทำผิด5 ม.ค. 2556 - รายงานว่า เมื่อวานนี้ (4 ม.ค.) นายสุรพงษ์ โตวิจักษณ์ชัยกุล รักษาการรองนายกรัฐมนตรีและรัฐมนตรีว่าการกระทรวงการต่างประเทศ แถลงว่า รัฐบาลมีความเป็นห่วง กรณี นายสุเทพ เทือกสุบรรณ เลขาธิการ กปปส. ประกาศนัดชุมนุมปิดกรุงเทพมหานคร หรือ ชัตดาวน์กรุงเทพฯ ในวันที่ 13 มกราคมนี้ เนื่องจากการกระทำดังกล่าวส่งผลกระทบทั้งด้านสังคม เศรษฐกิจ และยังเป็นการละเมิดสิทธิของประชาชน สร้างความเดือดร้อน กระทบต่อความมั่นคงของรัฐ อีกทั้ง ยังเป็นการกระทำผิดซ้ำ ฐานนำประชาชนก่อการปฏิวัติ ซึ่งมีโทษสูงสุดขั้นประหารชีวิต รัฐบาลจึงได้กำชับสั่งการไปยังหน่วยงานต่างๆ โดยเฉพาะ หน่วยงานด้านความมั่นคง ให้เตรียมความพร้อมรับมือ และเตรียมแผนป้องกันพระนคร ดำเนินการกับผู้กระทำผิด ขณะเดียวกัน ได้เรียกร้องประชาชนที่จะเข้าร่วมการชุมนุม ให้คิดและไตร่ตรองอย่างรอบคอบ และอย่าให้การสนับสนุน เพราะเป็นการทำลายประเทศชาตินายสุรพงษ์ กล่าวด้วยว่า รัฐบาลหวังว่าประชาชนจะออกมาใช้สิทธิ์เลือกตั้ง ในวันที่ 2 กุมภาพันธ์นี้ ตามระบอบประชาธิปไตยอันมีพระมหากษัตรัย์ทรงเป็นประมุข
สุรพงษ์ โตวิจักษณ์ชัยกุล แถลงว่าการปิดกรุงเทพของเลขาธิการ กปปส. จะส่งผลกระทบทางสังคม เศรษฐกิจ ละเมิดสิทธิประชาชน จึงกำชับหน่วยงานความมั่นคงเตรียมแผนป้องกันพระนคร ดำเนินการกับผู้กระทำผิด 5 ม.ค. 2556 -
bangkok shutdown,ปิดกรุงเทพ,สุรพงษ์ โตวิจักษณ์ชัยกุล,แผนป้องกันพระนคร